PAGE  

[image: image1.jpg]


Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS

Szám: 8688-7/2014
Előterjesztést készítette: Kántor Erzsébet testületi ügyintéző
Előterjesztés elkészítésének időpontja: 2014. szeptember 11.
Előterjesztést véleményezi: OMSB 
Döntés módja: nyílt szavazás, egyszerű szótöbbség
Melléklet: beszámoló

Sülysáp Város Önkormányzata Képviselő-testületének

2014. szeptember 18-án tartandó munkaterv szerinti ülésére

4. napirendhez

Tárgy: Csicsergő Napköziotthonos Óvoda beszámolója az elmúlt nevelési évről
Tisztelt Képviselő-testület!

A nemzeti köznevelésről szóló 2011. évi CXC. törvény (Nkt.) 83. § (2) e) és h) pontja szerint a fenntartó ellenőrizheti a köznevelési intézmény gazdálkodását, működésének törvényességét, hatékonyságát, a szakmai munka eredményességét, nevelési-oktatási intézményben továbbá a gyermek- és ifjúságvédelmi tevékenységet, a tanuló- és gyermekbaleset megelőzése érdekében tett intézkedéseket; valamint értékeli a nevelési intézmény pedagógiai programjában meghatározott feladatok végrehajtását, a pedagógiai-szakmai munka eredményességét. 
Az Nkt. 85. § (2)-(3) bekezdése szerint a fenntartó tanévenként legfeljebb egy alkalommal kötelezheti az intézményvezetőt arra, hogy az intézmény tevékenységéről átfogó módon beszámoljon. A fenntartó a honlapján, annak hiányában a helyben szokásos módon nyilvánosságra hozza a nevelési intézmény munkájával összefüggő értékelését.
Az Nkt. 4. § 19. pontja szerint a nevelési év az óvodában szeptember 1-jétől a következő év augusztus 31-éig tartó időszak, ezért a Képviselő-testület évente a szeptemberi ülésén értékeli az intézmény előző évi munkáját. 
Az intézményvezető a beszámolót benyújtotta, kérem annak szíves megtárgyalását, és az elmúlt évi munka értékelését.
…/2014. (IX. 18.) ÖKT határozati javaslat

Sülysáp Nagyközség Önkormányzatának Képviselő-testülete a nemzeti köznevelésről szóló 2011. évi CXC. törvény (Knt.) 83. § (2) e) és h) pontja, valamint 85. § (2)-(3) bekezdése alapján
1./ a Csicsergő Napköziotthonos Óvoda 2013/2014. nevelési évről szóló beszámolóját megtárgyalta és elfogadja, 

2./ az intézményben az elmúlt nevelési évben folyt szakmai munkát, a nevelési programban foglaltak végrehajtását eredményesnek ítéli,

3./ felkéri a jegyzőt az értékelés Knt. szerinti nyilvánosságra hozatalára.
Határidő: azonnal  

Felelős: intézményvezető, jegyző
Sülysáp, 2014. szeptember 11.

Horinka László s.k.


polgármester
Láttam! 

Sülysáp, 2014. szeptember 11. 
Tóth Krisztina s.k. 

jegyző

